यह तो आधुनिक भारत का इतिहास भी कहता है कि वर्ष 1888 में बी.एन. आर नागपुर से राजनंदगांव तक रेल लाइन बनाने की योजना मंजूर हुई। 1920 में इस इलाके में पहली बार रेलगाड़ी का परिचालन शुरु हुआ। चलनी शुरू हुई। तब पहाड़ी को तोडकर बोगदा (सुरंग) बनाया गया। सुरंग को गोंडी भाषा में दर्रा-दर्रो कहते है। इसलिये स्थानीय काम करने वाले लोगों ने दर्रा नाम रखा। यहां जो काम करने वाले मजदूर झोपडी बनाकर रहते थे, उनको दर्रो वाले यानी दरेकसा कहा गया। तब जाकर दर्रा का गांव या दर्रा का टोला नाम सामने आया। गोंडी भाषा में यह नाम पड़ने के बाद ही दरेकसा गांव का जन्म हुआ। देवाशीष रॉय के अनुसार विवेकानंद तो 1877 में आए थे। सवाल है कि कैसे 141 साल के बाद अचानक पता चला कि यह विवेकानंद की पहली भाव समाधि स्थल है? यह आश्चर्य की बात है।